  Туспуктэм: vk.com ( Администрация Игринского района) Наталия Сильвестрова Эграысь 2 номеро школаез рос-прос тупатъям бере усьтӥзы. Сое «Модернизация школьных систем образования» программа улсын выльдӥзы. Со сярысь ёрос администрацилэн пресс-службаез ивортӥз. Ужъёс кык ар мынӥзы. Со дыр ӵоже юртлэсь липетэз но укнооссэ воштӥзы, выжъёсты, вӧлдэтъёсты, борддоръёсты, школа котырез, инженер коммуникациосты тупатъязы. Дышетсконние выль мебель но туала техника басьтӥзы: интерактивной панельёс, ноутбукъёс, 3D-принтеръёс, трос пӧртэм ужъёсты быдэсъясь тӥрлыкъёс. Озьы ик школаын коворкинг, предметъёсъя лабораториос лэсьтӥзы. Тодэ вайытом, та нуналъёсы Ижкарысь 63 номеро, Можгаысь 10 но 3 номеро, Яр ёросысь школаосты но Глазкарысь 8 номеро гимназиез программа улсын выльдэм бере усьтӥзы.  Тегъёс: школаос тупатъянужъёс Эгра Удмуртия  